****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*100 rokov od narodenia sv. Jána Pavla II.*

Veľmi som sa potešil, že najnovšie číslo Katolíckych novín č. 20 skoro celú polovicu venuje pápežovi, od ktorého narodenia zajtra 18. 5. uplynie presne 100 rokov. Titulná stránka s jeho charakteristickým úsmevom ma názov: Storočnica pápeža, ktorý zmenil svet ! Áno - Boh cez jeho život, ľudskosť aj kresťanskosť, službu kňaza, biskupa, kardinála aj najvyššieho Veľkňaza Cirkvi tu na zemi za takmer 85 rokov jeho pozemského putovania zmenil a na jeho orodovanie v nebi veríme, že aj bude meniť tento svet. Skúste si tieto katolícke noviny prečítať. Skúste sa tento týždeň *(možno aj vďaka tomu, že nemáme MS v hokeji)* povenovať spomienkam aj čítaniu o tomto geniálnom Božom mužovi, našom slovanskom pápežovi z neďalekých Vadovíc. Skúste si nielen vy, ktorí ste boli spolu so mnou pred 3 rokmi v jeho rodnom meste spomenúť na chvíľu pri krstiteľnici, kde sa to všetko začalo. Vráťme sa k osobným stretnutiam, ktoré sme určite mnohí prežili minimálne na sv. omšiach, keď bol 3 krát na našom Slovensku a navštívil naozaj každú diecézu. Bol som prekvapený, keď som sa dočítal, že tento Karol Wojtyla, ktorý naozaj reálne prekonal mnoho cirkevných rekordov nielen v číselnom vyjadrení skoro zmeškal čas vstupu na konkláve, ktoré ho zvolilo za Petrovho nástupcu. Na voľbe bolo vtedy presne 111 kardinálov. Už toto číslo akoby predznamenalo jeho budúcu výnimočnosť v službe Trojjedinému Bohu aj človeku na obraz Boha stvorenému. Takmer zmeškal na konkláve, lebo sa bol modliť a on bol naozaj vzorom modlitby, pohrúženia sa vo chvíli iba s Bohom. Na jednom stretnutí s chorými na AIDS povedal: „Boh Vás miluje. Boh miluje všetkých bez rozdielu. Miluje starých, nevládnych aj chorých na AIDS.“ Viem si reálne predstaviť ako toto hovorí dnes do celého sveta aj s názvom vírusu Covid -19. To, čo mi mnohí, ktorí mali milosť byť s ním na dotyk, v osobnej zóne, potvrdili je toto: „Tento pápež, napriek množstvu každodenných stretnutí, ktoré musel denne oficiálne či neoficiálne absolvovať je niečím výnimočný. Keď ste pri ňom a on sa na Vás pozrie a počúva Vás, zrazu ste presvedčený, že pre neho neexistuje nikto iný na svete, iba vy. Tak jednoducho a konkrétne Vám dá pocítiť vašu jedinečnosť a vzácnosť.“ Áno, bol som na jeho sv. omšiach 3 krát, bol som pri ňom najbližšie tak na 5 metrov, ale úprimne verím týmto vyznaniam. V osobe pápeža *(aj toho dnešného)* žije, kráča, hovorí, koná aj trpí sám Kristus. Živý Kristus, Vzkriesený Kristus ! ! ! Počúvajme ho, milujme ho, modlime sa za neho. A zajtra, no nie iba zajtra, tak ako sme sa aj v našej farnosti pri rôznych pobožnostiach naučili volajme s vierou:

 „ Svätý JÁN PAVOL II. ORODUJ ZA NÁS ! “ Amen

ˇppp

|  |
| --- |
| F A R S K É O Z N A M Y: * 3. ohlášky: Sviatosť manželstva chcú prijať: Daniel Dzivý, syn Petra a Ľudmily r. Šarišskej, nar. a býv. v Prešove a Paulína Demčáková, dcéra Dušana a Ľudmily r. Mizerákovej, nar. v Prešove a býv. na Zlatej Bani.

Tiež 3. ohlášky: Sviatosť manželstva chcú prijať Dominik Čech, syn Pavla a Marty r. Dzurikovej, nar. aj býv. v Prešove a Jana Klimková, dcéra Jaroslava a Heleny r. Kočišovej, nar. v Prešove, býv. v Kokošovciach. Kto by vedel o manželskej prekážke u týchto párov, nech to láskavo hlási na fare.* Prosebné dni: Pondelok 18., Utorok 19., Streda 20. sú prosebnými dňami za úrodu
* Sv. zmierenia: Až do konca mesiaca máj Vám budeme okrem nedelí k dispozícii pred sv. omšami aby ste si mohli vykonať veľkonočnú sviatosť zmierenia. Iste každý dospelý kresťan vie a hádam aj tí, čo často nechodia, že cirkevný príkaz hovorí o aspoň jednej sv. spovedi v roku PRÁVE vo VEĽKONOČNOM ČASE. Teda v tomto roku od 11. 4. do 31. 5. Kiež sa správne zariadite a rozhodnete s láskou, nie iba pod vplyvom cirkevného príkazu, ktorý ešte mnohí nestihli splniť! Komu nevyhovuje čas pred sv. omšami môže si dohodnúť osobne aj iný termín.
* Adorácia v Žehni a Zlatej Bani : Bude v stredu 20.5. - 45 min. pred sv. omšami ! ! ! Využite prosíme čas byť s Ježišom. Potrebujeme to všetci viac ako si myslíme . . .
* Prikázaný sviatok: Vo štvrtok 21.5. Je cirkevne prikázaný sviatok Nanebovstúpenia Pána. Ranné sv. omše *(8h.)* sú určené hlavne pre seniorov a starších ako 65 r.
* Zbierka na masmédiá: Drahí bratia a sestry! Uplynulé dva mesiace sme sa nemohli stretávať pri slávení Eucharistie v našich kostoloch. Boli sme doslova odkázaní na prenosy bohoslužieb cez médiá. Moja vďačnosť patrí verejnoprávnemu Rozhlasu a televízií za priame prenosy. Osobitne ďakujem našim katolíckym médiám Rádiu Lumen a Televízii Lux za ich prácu, ktorú vykonávali s veľkým nasadením a vytrvalosťou, a to nielen pri online prenosoch liturgických slávení. Ďakujem im za ich službu počas uplynulých mesiacov pandémie. Na budúci týždeň 24. 5. je 7. veľkonočná nedeľa, kedy sa venujeme podpore našich katolíckych médií. Prejavom vďaky a podpory našim médiám umožníme nielen ich ďalší rozvoj, ale posilníme aj našu slobodu v komunikovaní pravdy, dobra a krásy. Za pomoc pre naše katolícke médiá vám už vopred ďakujem. *Mons. Bernard Bober, arcibiskup*
* Zapisovanie nových intencií: Kokošovce: V utorok 19.5 a štvrtok 21.5. - 30 min. pred sv. omšou v sakrestii alebo aj hneď po sv. omši, Dulova Ves: V piatok 22.5., sobotu 23.5. aj nedeľu 24. 5. pol hod. pred. sv. omšou, Žehňa: V nedeľu 24.5. - 15 min. pred a 15 min. po sv. omši v sakrestii, Zlatá Baňa: V stredu 20.5. - 45 min. pred a 10 min. po sv. omši v sakrestii. Berieme klasicky 1 úmysel z jednej rodiny!
* Farská kancelária bude vo štvrtok 21. mája 2020 (*prikázaný sviatok*) zatvorená !!!

*Radostné Aleluja , tvárou v tvár , Vám žehnajú + kaplán Štefan a farár Ľubik* |
| **Rímskokatolícka cirkev, farnosť Narodenia sv. Jána Krstiteľa**KOKOŠOVCE - Program bohoslužieb6.VEĽKONOČNÝ TÝŽDEŇ (18.5.2020 – 24.5.2020)

|  |  |  |  |  |  |
| --- | --- | --- | --- | --- | --- |
| 18.5. | PO | *Pondelok po 6. veľkonočnej nedeli* | DULOVA VES*Sv. spoveď 12.30* | 13.00 | + Jozef Bidovský - *pohrebná* |
| 18.00 | ZBP Mária a Dominik *č.142* |
| 19.5. | UT | *Utorok po 6. veľkonočnej nedeli* | KOKOŠOVCE*Sv. spoveď 17.30* | 18.00 | + Ján *č.133* |
| 20.5. | ST | *S platnosťou zo zajtrajšej slávnosti* | ZLATÁ BAŇA*Sv. spoveď 17.15* | 18.00 | ZBP r. Vargova a Demčákova  |
| ŽEHŇA*Sv. spoveď17.30* | 18.00 | Vlastný úmysel... |
| 21.5. | ŠT | *Nanebovstúpenie Pána, Slávnosť* *Prikázaný sviatok!**Adorácia K od 15 h.* | DULOVA VES*Sv. spoveď 17.30* | 8.00 | Poďakovanie za 50 r. Marek *č.60* |
| 18.00 | Na úmysel Alžbety *č.125* |
| KOKOŠOVCE | 8.00 | ZBP Milena *č.108* |
| 18.00 | Za Boží ľud farnosti |
| LESÍČEK | 17.00 | *Sv. omša* |
| 22.5. | PIA | *Sv. Rity z Cascie, rehoľníčky,* *Ľubov. spomienka* | DULOVA VES*Sv. spoveď 17.30* | 18.00 | +Žofia +Michal+Anna +Anton *č.86* |
| KOKOŠOVCE*Sv. spoveď 17.30* | 18.00 | ZBP r. Milenovskej, Engeľovej a Marta *Abr. 12* |
| 23.5. | SO | *Sobota po 6.* *veľkonočnej nedeli* | DULOVA VES*Sv. spoveď 7.30* | 8.00  | Za Boží ľud farnosti |
| *S nedeľnou platnosťou* | ZLATÁ BAŇA | 15.00 | Za mladomanželov  |
| KOKOŠOVCE*Sv. spoveď 17.30* | 18.00 | Za všetkých slúžiacich lekárov a zdravotné sestry FNsP Prešov |
| 24.5. | NE | *7. veľkonočná nedeľa**Zbierka* *na katolícke*  *masmédiá !* | DULOVA VES | 7.30  | *Sv. omša pre starších ako 65r.!!!* |
| 10.30 | ZBP r. Bednárikova a r. Havrilova *č.85* |
| KOKOŠOVCE | 7.30  | *Sv. omša pre starších ako 65r.!!!* |
| 10.30 | ZBP Ján a Terézia s rod. *č.86* |
| ZLATÁ BAŇA | 9.00  | Za všetkých kurátorov s rod.  |
| ŽEHŇA | 9.00  | ZBP Ľudmila, Božena, Andrej *č.30* |
| LESÍČEK | 10.30 | *Sv. omša* |

*„Toto je moje prikázanie: Aby ste sa milovali navzájom,* *ako som ja miloval vás.“  (Jn 15, 12)*„Ako by sme mohli niekoho milovať tak, ako Ježiš miluje nás? Ako môžeme porovnávať Božiu lásku so snahou ľudí milovať sa navzájom? Ježiš však bol Boh aj človek a konkrétnym a veľmi ľudským spôsobom nám ukázal, ako máme milovať. Takže stačí, keď sa pozrieme, ako počas svojho pozemského života prejavoval lásku on sám. * Ježišova láska je BEZPODMIENEČNÁ. Spomeň si na Samaritánku pri studni alebo na mýtnika Zacheja. Ježiš im neodmietal prejaviť svoju lásku, kým nezmenia svoj život. Vedel, že k zmene ich povzbudilo práve to, že zakúsili jeho lásku. Milovať ako Ježiš teda znamená milovať ľudí takých, akí sú, a popritom ich pozvoľna viesť k Pánovi.

 * Ježišova láska je MILOSRDNÁ. Všimni si, aký postoj zaujal k žene pristihnutej pri cudzoložstve alebo k žene s alabastrovou nádobou, ktorá ho pomazala (Jn 8, 3 - 11; Lk 7, 36 - 50). Alebo ako sa zachoval k Petrovi, ktorý ho trikrát zaprel (Jn 21, 15 - 17). Ježiš dokonca odpustil z kríža aj svojim prenasledovateľom (Lk 23, 34). Milovať druhých ľudí znamená byť voči nim milosrdný - tak, ako by sme si priali, aby boli oni milosrdní k nám. Znamená to tiež dovoliť Ježišovi obmäkčiť nám svojím milosrdenstvom srdce, aby sme boli pripravení odpúšťať previnenia, ktorých sa niekto voči nám dopustí.
* Ježišova láska je OBETAVÁ. Ježiš putoval z jedného miesta na druhé a nemal pritom ani kde hlavu skloniť (Lk 9, 58). Znášal odpor a nepriateľstvo zo strany náboženských vodcov. Bol *„pevne rozhodnutý putovať do Jeruzalema“* s vedomím, že tam ide položiť svoj život na kríži za našu spásu (9, 51). Ježiš nám ukazuje, že súčasťou lásky je aj obeta. Znamená to klásť potreby druhých ľudí pred svoje vlastné aj vtedy - ba najmä vtedy - keď nás to bolí.

Milovať tak, ako miluje Ježiš, nie je vždy ľahké. Našťastie však nemáme len Ježišov ľudský príklad preukazovania Božej lásky, ale máme ho tiež ako Boha, prítomného v našom srdci. Keď sa budeme deň čo deň otvárať jeho milosti, zistíme, že sme čoraz ochotnejší a schopnejší prejavovať lásku tak ako on. Pane Ježišu, pomôž mi milovať druhých ľudí tak, ako ty miluješ mňa.“ *Slovo medzi nami, 15. máj 2020* |